Escultor, poeta i pensador\nSentint el cós llassat i la mirada quasi gastada en la remor sorrenca, refaig les espurnes que em resten de delit. I escruto, famolenc, les bullents línies constants a la recerca d’un senyal, una anomalia, un contorn extrany del que pogués fer-ne un presagi. Quatre-centes mirades en una sola, aquella que de veritat em pertany . I, oh destí, en un precís moment se m’atança com una taca en la retina, com un replec diferent cap a llevant.\nA punt pel vol, 1998 ( de la serie: bibliomòrfiques )\nAlabastre patinat i ferro\nEstança violada / 2009 / Ferro\nLa creativitat em projecta vers nous confins, vencent possibles deserts de rutines, de ressentiments i de tempestes de sorra. Per això quan el braç resta cansat de cisellar, de llimar i d’amanyagar ondulacions intencionades puc fer bucòliques migdiades sentint-me a la falda de la natura tota i prop de la bandera blanca, estès llençol al bres de la tramuntana.\nCases a la riba / 2009 / Alumini policromat\n..... Sí,sí. I sentint ben aprop el desert. Però notant-te els peus més àgils, voladors, i alhora més sobre ferm i en una catifa persa de colors. Quin contrast! En aquest nou indret amb els ulls nous, transformats i amb el nou tacte de gamusa dels mots em refaig sobre llençols nets. Sense perdre les arrels ara és veure-ho tot com un miratge desde la finestra de l’enginy, de la metàfora, de la inspiració, dels sentiments.....de la quinta-essència. Mirar desde la finestra dels mots alats és una font inexhaurible d’experiències úniques. Quants reflexes! Quantes visions diferents, quantes perspectives possibles, quantes variacions melodials!\nDe dins els batecs\nEntre inesborrables glops\nD’una pluja d’ombres\nI que arribin\nAl teu sopluig\nAl capvespre del jardí\nRetruny massa intensa\nI la ma estesa dels mots\nL’almoina del ressò.\nPotser només per confirmar-me\nConsirós en la distancia\nQue encara perdura quelcom\nEn el celler del "nosaltres".\nEl geni d'Al·ladí / 2004 / Bronze\nDansa de la complicitat / 1977 / Metacrilat\nLA MIRADA MÉS ENLLÀ D’ALLÒ VIST SIMPLEMENT\nSorprèn descobrir la capacitat d’aquells que, absorts en un viatge interior constant, tenen la capacitat d’engendrar i —cosa que, possiblement, és encara més important— transmetre mitjançant la creació les seves experiències, les idees, els sentiments, els pensaments... Transgredeixen temps i espais i converteixen instants, records, lectures i passions en obres d’art tangibles, perdurables. En contemplar l’obra de Manel Palahí, hom s’endinsa en un món que transcorre per uns trajectes que li són pròxims però que, sense paraules, difícilment pot explicar. Palahí, amb les seves obres i la seva poesia, omple un buit i dóna forma a uns sentiments i unes sensacions latents en molts de nosaltres.\nCarregat amb un bagatge replet de coneixement i propietari d’una mirada que va molt més enllà d’allò simplement vist, Palahí té la força necessària per convertir petites peces en autèntiques obres d’art.\nÉs del tot impossible deslligar les seves escultures de la poesia, ja que configuren dos mons creatius absolutament interrelacionats. Més enllà dels seus poemes visuals (1975), tota la seva obra està imbuïda d’un fort component poètic: forma i contingut evoquen poesia. Palahí crea signes i símbols suggestius, de gran riquesa i profunditat, i reforçats sovint pels títols de les obres, que formen part essencial de la peça en glossar-ne el missatge i facilitar-ne la lectura.\nGran coneixedor de la matèria —una de les singularitats de la seva obra resideix precisament en la utilització de múltiples matèries: bronze, fusta, alabastre, ferro...—, Manel Palahí té l’habilitat de crear, a partir d’objectes quotidians (ampolles, eines, etc.), obres que anul·len la funcionalitat original de l’objecte i el converteixen en una metàfora, en el difusor d’un discurs sentit i profund, en un catalitzador d’anàlisis i reflexions.\nLúcid, singular, amb un to no exempt d’ironia i coneixedor de diferents corrents estètics —conceptual, arte povera, pop, minimalisme— que li permeten traçar vies i camins, Manel Palahí va iniciar fa ja molt temps el seu viatge interior, sense evitar els entrebancs i escorcollant fins a l’últim amagatall. El viatge encara dura, i a través d’ell Palahí va bastint el seu propi món, invitant-nos a nosaltres, els contempladors, a veure i entendre les coses d’una manera diferent.\nART I DIÀLEG.\nHeu provat mai\nen un terrós de fang\ninformar-hi un reflex de vida?\ndoncs desferma encara més\nl’ espurneig de fats ocults\nmodelar ceres ablanides\ndoblegant llur rebel·lia\ni fer-ne brollar cossos\nMatèria i autor\n-"tour de force et tour de main"-\nfilles de l’atzar i de la creativitat\nd’una estirp intencional.\nAi, quantes riqueses\nd’aliatges nobles i perennes\nentre rigideses dels humans.\nEn canvi finalment\nles ceres perdudes\nben acabades i concises\nen eternitats de bronze.\nDe la sèrie (TRANS-FIGURACIONS)\nHivern del 2004.\nSant Jordi / LLegenda / 1977 / Bronze i ferro amb plasma\nAmor i psiquis / 1997 / Bronze patinat al foc / Guardó\nManel Palahí és un creador, un pensador, un artista que sap, vol i decideix que la seva obra artística presenti, a més d'uns determinats valors plàstics, un contingut conceptual. El seu pensament i les seves reflexions són així inseparables de la forma dels objectes creats. En Manel Palahí treballa en sèries d'objectes, diguem-ne escultures, cadascuna de les quals presenta un discurs racional, producte d'unes reflexions concretes.\nÉs en Manel Palahí un filòsof, un poeta, un pensador o bé és un artista?. Personalment he tingut la sort d'haver pogut conversar moltes vegades amb en Manel sobre aquest i altres aspectes de la seva obra i m'atreveixo a manifestar que en Manel Palahí és tot això alhora. És la seva una personalitat complexa?. És evident que ho és i molt. En Manel Palahí és una mena de volcà que s'esbrava en raonaments lògics o il·lògics -això no és important- per a crear objectes que permetin provocar una determinada, o bé indeterminada, reflexió personal a l'espectador quan aquest s'enfronti amb l'obra. I, no es tracta de fer-lo raonar sota el mateix contingut del pensament del creador, sinó permetre'l d'activar un cert raonament, generat per l'obra del creador i que pot ser absolutament independent del que va originar l'obra creada.\nEn Manel Palahí no és classificable. En algunes obres se'ns presenta com un poeta de l'objecte, un creador que vol i sap transferir a les seves escultures una visió poètica del món, mentre que en d'altres, és el pensador que, sense allunyar-se de la plasticitat de les formes, transmet una profunda reflexió filosòfica sobre la seva pròpia existència.\nDispersió o conjunció d'idees i/o valors artístics? Frustració, naufragi o bé acompliment dels valors inherents a la seva individualitat en les obres engendrades?. Ben segur que tot això i més alhora. Sabem que el món de la creació no és gens fàcil i que, quan un artista com en Manel Palahí s'enfronta amb aquesta realitat, ho fa sense fer cap tipus de concessió a superficialitats gratuïtes. L'art no és una ciència i, generalment no és pot provocar l'acte creatiu per sistematització del procés. El fet d'estructurar aquest acte per mitjans cerebrals, però, no implica la seva sistematització i, això és el que fa en Manel Palahí. En un moment concret ell sap el què vol i el què fa, però la seva personalitat complexa no li permet, per sort, la sistematització del procés, un procés que generalment, i volgudament, s'escapa a la gran majoria d'artistes.\nManel Palahí és un artista polifacètic. La seva obra s'ha de contemplar en la globalitat de tots i cadascun dels seus aspectes; pintura, escultura, objectes, performances, poesia, entre d'altres, conformen el ric ventall del seus mitjans d'expressió.\nAmb els títols de les seves obres i amb els seus escrits, alguns d'ells de ben difícil digestió, Manel Palahí vol provocar una actitud activa de l'espectador i fer-lo còmplice de l'imaginari del creador. Ell mateix diu L'art es justifica i es completa amb l'espectador. Aquesta és, evidentment, una actitud personal que no pas universal, quan, avui, molts dels creadors es tanquen en si mateixos i valoritzen i prioritzen l'acte creatiu com a finalitat primera i única. Una forta disposició filantròpica revelen doncs les seves paraules i mostren un home bo que considera que l'obra no té cap sentit si no hi ha una finalitat concreta que s'acompleix amb l'espectador. Per a ell, l'obra esdevé plena en el moment en què una ànima sensible i intel·ligent dialoga amb l'obra creada. Amb això no volem dir que manipuli el pensament de l'espectador sinó, ben al contrari, l'obra s'ha de presentar com el detonador de nous espais interior, generats en el propi espectador.\nPer a un artista és sempre molt difícil l'acompliment dels seus desigs i no sempre s'assoleixen els anhels apriorístics. El neguit que mostra Manel Palahí al llarg de la seva intensa vida creativa evidencia l'esperit de recerca constant que guia la seva trajectòria. Es tracta d'un creador en constant ebullició.\nL'amic Lluís Bosch Martí, profund coneixedor de la gran i petita vida gironina i delator inconformista d'una universal societat burgesa, l'ha qualificat de trans-escultor. Quin pot ésser el significat d'aquest apel·latiu ? Vol en Lluís Bosch Martí definir un tarannà personal o bé simplement suggerir una actitud ? Intenta definir amb el seu qualificatiu la sintetització d'una inquietud que es submergeix constantment a la recerca d'aspectes vivencials i filantròpics ?. Heus aquí dos personatges controvertits, tots dos radicals inconformistes, l'un, en Lluís Bosch Martí, aferrissat guerrer contra certes actituds establertes amb les que no combrega, l'altre, en Manel Palahí, humanista investigador, constant lluitador en pro de l'art i del seu pensament. Tots dos, sense cap mena de dubte, personatges gironins que deixaran una forta empremta.\nÉs així que, entre ironies, intencionalitats, dimensions euclidianes i no euclidianes -a vegades ens parla d'una quarta o bé cinquena dimensió- aspectes vivencials, dubitatius i poètics, entre molts d'altres, es mou l'obra d'aquest, diguem-ne novament, escultor, escultor d'idees. El que si esdevé cert és que la seva obra, causal que no pas casual, provoca, no només la simple contemplació, sinó, sobretot, profundes reflexions, que permeten el diàleg entre l'obra creada i el propi espectador.\nAquesta obra mostra l'esforç d'un home per a reflectir per mitjà d'una estètica personal -l'estètica del raonament- les seves pròpies síntesis vivencials. Com tot creador singular, Manel Palahí presenta una forta dosi de personalitat inclassificable. És un creador d'esperit lliure i no per això mancat d'estil propi, ben al contrari, les intencionalitats dels seus objectes i la seva capacitat per sorprendre conformen, entre molts altres valors, alguns dels aspectes del seu estil personal com a creador d'escultures-idees.\nAquestes obres s'allunen del que entenem sota el concepte de les Belles Arts. El seus valors artístics no s'estructuren amb elements compositius, formals, cromàtics o bé qualsevol altre dels valors que conformen les belles obres. El fonament del seu art, ben al contrari, s'acompleix pel seu afany de provocar a través d'una forta imaginació i relacionar l'objecte, a vegades un simple objecte banal, amb qualsevol tipus de idees: reflexions mitològiques, històriques, nacionalistes, culturals o bé altres.\nPer la seva inclassificació dins de qualsevol moviment artístic, avui se'ns fa necessari trobar un qualificatiu per a un art d'aquestes característiques. El palahinisme podria ben bé ser el mot que definiria els aspectes particulars i, evidentment, singulars d'aquest creador d'objectes-idees. Uns objectes que conviden a la reflexió lliure i personal del espectador, generats per una forta necessitat de crear i, alhora, expressar un univers personal ric i profund.\nLa mosca de la informació


The East Wing Nefyn Regne Unit - Ofertes d'hotels amb els MILLORS DESCOMPTES EN LÍNIA\nNefyn, Nefyn, Regne Unit - Veure al mapa\nMés informació sobre The East Wing\nConvenientment situat a Nefyn, The East Wing és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA The East Wing, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de The East Wing es reflexa en cada habitació. calefacció, aparell de televisió, reproductor de DVD/CD, nevera, renta vaixelles són només algunes de les comoditats a la vostra disposició. Les instal.lacions d'oci de l'hotel, que inclouen jardí estan dissenyades per escapar i relaxar-se. Les seves instal.lacions de primera i una situació excelent fan de The East Wing la base perfecta per a gaudir de la seva estada a Nefyn.


Catalunya participa en els dos grans project... - Govern.cat\nquery_builder 28 gener 2013 13:56\nCatalunya participa en els dos grans projectes de recerca de la Comissió Europea de la convocatòria FET-Flagship\nFins a 14 entitats de recerca catalanes, entre elles l'ICFO, el BSC, l'IDIBAPS i l'IRB participen en els dos projectes\nLa Comissió Europea ha anunciat avui en roda de premsa, a càrrec de la vicepresidenta Neelie Kroes, els dos projectes pilot guanyadors de la iniciativa FET Flagship.\nEls dos projectes guanyadors són Graphene Flagship (Graphene Science and technology for ICT and beyond) i HBP-PS (The Human Brain Project). Les dues iniciatives s’han escollit d’una llista de sis projectes per un panell d’experts que inclou científics de primer nivell, professors, premis Nobel i representants de la indústria. Els projectes guanyadors seran finançats durant 10 anys amb una dotació de 1.000 milions d’euros cadascun. El finançament es farà a parts iguals entre la Comissió Europea, la indústria i els estats membres.\nEl secretari d’Universitats i Recerca, Antoni Castellà, ha afirmat que “per Catalunya representa una important oportunitat, pel finançament associat per desenvolupar el projecte, però també per les aplicacions futures. Les regions europees estan elaborant les seves estratègies d’especialització intel·ligent, alineant recerca, sectors innovadors i teixit industrial. Les capacitats de Catalunya ens poden fer optar a ser un dels futurs “graphene valleys” d’Europa”.\nMés informació: www.graphene-flagship.eu\nEls resultats s’aplicaran al desenvolupament de tecnologies informàtiques, modelat i supercomputació necessàries per simular i comprendre el cervell humà, emular les interaccions que s’hi donen a diferents nivells i que determinen la cognició i el comportament, i desenvolupar eines per diagnòstic i tractament de malalties neurològiques, impulsar noves tecnologies computacionals de baixa energia amb intel·ligència artificial i fins i tot noves generacions de robots intel·ligents.\nEl secretari d’Universitats i Recerca, Antoni Castellà, ha subratllat el pes de Catalunya en la ciència europea remarcant-ne “el seu lideratge com a pol de coneixement del sud d’Europa. Una mostra és la participació en els consorcis centrals de cinc dels sis projectes pilot avaluats”.


“L’acomiadament” de Toni, el nano stripper més cotitzat a Benidorm: “Açò sí que m’ofèn” « Infobenissa\n“L’acomiadament” de Toni, el nano stripper més cotitzat a Benidorm: “Açò sí que m’ofèn”\n15 d'agost de 2019 Un comentari\nToni a la discoteca Chaplin\nEl Chaplin, la discoteca més famosa de Benidorm, està mig buida fins que es fa la 1 de la matinada. Llavors comença a omplir-se. Anglesos amb samarretes de futbol i un comiat de soltera d’irlandeses amb un enorme penis inflable rosa. Tots esperant l’espectacle més famós del Chaplin: el striptease de Toni, The Little Big Man. (El xicotet gran home). Un xou amb una legió de seguidors al Regne Unit.\nEn el centre de la pista, quatre cadires. Les ocupen tres xiques i un xic amb els ulls embenats. A la una en punt, el públic esclata perquè entra corrent Toni, ‘The Midget’ (‘El Nano’). Pels altaveus sona In the army now de Status Quo perquè hui Toni va vestit de militar. Fa flexions, dispara amb una metralleta falsa i es va llevant l’uniforme a mesura que li fa bromes als 4 de les cadires. Els unta nata, puja damunt d’ells, els rebolca per terra…\nEl penis inflable ha creuat fronteres i ha passat del grup d’irlandeses a un anglès prou bufat que vol sumar-se al xou sense permís. Intenta entrar en el perímetre del militar Toni armat amb el gran penis rosa. El guàrdia de seguretat el mata amb la mirada, obri els braços i amaga amb fer un pas cap a ell. El borratxo recula i de l’esglai se li escapa el penis de les mans (l’inflable). Toni pot arribar llavors al cénit del seu número. Al moment àlgid. A quan s’arranca el tanga. Resulta que davall en té un altre que mai es lleva. Els fa quatre bromes més als guiris amb l’ajuda del segurata i s’acaba el xou. Aplaudiments, fotos amb l’estrela… i cap a casa. Així, quasi cada nit des de fa 7 anys.\nProbablement aquesta haja sigut una de les últimes. A Espanya van a prohibir-se aquest tipus d’espectacles. El Congrés va aprovar a principis d’enguany el canvi de la normativa amb la finalitat que no se celebren espectacles públics i privats que “denigren” les persones amb acondroplàsia (nanisme). Encara no és llei perquè encara no tenim govern, però el text ja es va aprovar per unanimitat per tots els partits polítics. Diu que actuarà contra els espectacles que humilien la dignitat d’aquestes persones i els seus drets fonamentals.\nAixò no us ofèn?\n“Que ho volen prohibir perquè els ofèn. I jo vaig a quedar-me sense faena. Açò no els ofèn?” reflexiona Toni en la porta del Chaplin abans de l’espectacle. Toni, ‘The Midget’ es diu en realitat Antonio Ivars Cardona, és valencià i té 41 anys. Pateix acondroplàsia i no arriba al metre trenta d’altura. Des dels 18 anys ha treballat en espectacles taurins, en quadrilles del tipus del “Bomber Torero”. Però fa 7 anys va conèixer els amos del Chaplin en una nit de festa i des de llavors va deixar els bous per a fer striptease.\n“A mi m’agrada el meu treball. Molt més que quan estava amb els bous. Ací em divertisc amb la gent, em pose una disfressa diferent cada nit, i faig riure el públic. A mi no m’humilien i no crec que es riguen de mi, riuen perquè faig coses gracioses, que me les prepare en l’espectacle per a açò. Per a un artista còmic, el millor que li pot passar és que la gent es riga, no?”, es pregunta.\nToni es guanya bé la vida amb el striptease. No vol entrar en quants diners té, que açò no és el programa de Broncano. Però entre el que guanya per contracte i les propines, s’ha comprat un cotxe d’eixos de 49 centímetres cúbics, “però aquest amb les rodes ben estables, que amb l’altre que tenia va vindre una vegada una tempesta amb vent i em vaig estampar”. També s’ha llogat un apartament a dos carrers del Chaplin i ajuda econòmicament els seus pares jubilats, que viuen en el veí poble de Benissa i només cobren la pensió.\nCelebritat a Anglaterra\nMentre fuma en la porta abans del xou, un grup d’irlandesos se li acosta i li diuen que el coneixen de ‘Lad Bible’, la web britànica en la qual han convertit a Toni en tota una celebritat en les illes. Algun periòdic en paper com el Daily Star li ha dedicat recentment una pàgina sencera al seu cas i els seus fans li demanen a Espanya que no ho prohibisquen. El grup de dublinencs (tots d’entre 40 i 60 anys) es fan un parell de fotos amb Toni a la porta i li donen 10 euros de propina.\n“Fotos moltes, però, a mi no em fan burradas pel carrer. Sempre hi ha algun passat que l’embolica, però açò passa en tots els costats i amb tothom. Però jo sempre m’he sentit molt segur ací”, reconeix assenyalant el porter del Chaplin. El guàrdia de seguretat, que té pare espanyol i mare anglesa, també dóna la seua opinió: “Jo crec que el discriminatori és no deixar-lo treballar, no? Jo puc fer un striptease. Aquesta xica que acaba d’eixir també pot. Però… Toni no per tindre nanisme? A mi em sembla que la humiliació és eixa”.\nTal vegada quan es va sentir més humiliat Toni va ser aquell dia que va haver d’anar a declarar a comissaria. Però no per cap agressió o baralla. Cayetano, un dels propietaris del bar, recorda el motiu. “Va passar per la porta una dona que té una xiqueta de 5 anys amb acondroplàsia. Es va indignar, li va semblar ofensiu, va anar a posar una denúncia… i l’endemà vam haver d’anar els dos a prestar declaració”. Toni va haver d’aclarir allí que no estava sent explotat pels amos, que no l’estaven humiliant, que ser stripper és el seu treball des de fa 7 anys. “Després de declarar, la policia va vindre per la nit a presenciar el seu xou a veure si era veritat. Els va semblar molt divertit i se’n van anar. Però quina necessitat té Toni d’anar a declarar a la policia per fer el seu treball?”, es queixa Cayetano.\nAquell episodi va derivar fins i tot en una investigació per part de Fiscalia. Símptoma de com de serioses s’estan posant les coses a Espanya. Així, Toni està intranquil cara al futur. “Doncs m’hauré de buscar una altra cosa, però jo sempre he treballat en els espectacles, que és el que m’agrada. Jo no tinc ajudes econòmiques perquè estic bé. No vaig en cadira de rodes, no estic malament del cap… Què van a donar-me, ajudes de 1.600 euros per a quedar-me a ma casa?”, contesta, donant alguna pista sobre el que guanya. “O si no què, em pose a demanar almoina pel carrer? Jo ja estic bé ací. Xe, i que cada nit arribe a ma casa net. Em dutxe perquè he suat, però no porte les mans tacades com un mecànic ni la roba bruta. El meu treball és molt digne”, conclou.\nEn l’altra part, els que han portat l’abolició d’aquest tipus d’espectacles fins a Brussel·les. El rostre més conegut és el de Felipe Orviz Orviz, un assessor jurídic de Gijon de 39 anys amb acondroplàsia que treballa per a la Fundació ALPE. Ha liderat la croada per a l’eliminació de l’ús de persones amb nanisme en espectacles denigrants: “En eixe local hi ha un cartell a la porta que diu que es lloguen nanos. Açò és l’ofensiu. Veuràs com no posen en cap costat “Es lloguen dones” o “Es lloguen gais”. Els que fem riure som les persones amb nanisme. Riure’s del nano. Mai vas a veure que anuncien strippers amb síndrome de Down o alguna discapacitat intel·lectual. Directament ningú entraria, s’escandalitzaria i es donaria la volta”, sentencia. El cartell ja no està en la porta del Chaplin, però efectivament va existir.\nOrviz recorda que va patir humiliacions pel seu nanisme fins i tot quan va estar a Bèlgica a presentar el text que prohibirà aquests espectacles. Estava en un bar de Brussel·les al costat d’altres persones amb acondroplàsia “i un grup de gent se’ns va acostar, s’acatxaven a la nostra altura, ens gravaven videos rient-se de nosaltres. Tot açò gent de vestit i corbata, no eren criatures”, recorda.\nAssegura així que la situació és humiliant per a les persones amb nanisme “a tot arreu. A Bulgària és dramàtic, els tiren pedres pel carrer i tot. A França van haver de prohibir el ‘llançament de nans’ en 1995”, recorda. Curiosament, després d’aquella prohibició en el país gal, un dels homes amb nanisme que es guanyava la vida sent disparat per l’aire va recórrer fins a arribar fins i tot a l’ONU. Reclamava el seu dret a treballar, la seua llibertat individual. L’ONU no li va donar la raó i va concloure que eren espectacles denigrants i contraris als drets humans.\nActualment no hi ha un cens de persones amb nanisme a Espanya. Tampoc dels que treballen en espectacles, encara que s’estimen en un centenar. La majoria es dedicava abans a xous taurins. Ara han decaigut els bous, però s’han incrementat els comiats de solter, on treballen la majoria com strippers o antistrippers: “Són tots estrangers que vénen de països molt pobres on només tenen misèria. L’empresari espanyol ho sap i els utilitza de forma humiliant. I ells diuen que és millor que t’humilien que no poder menjar. Per açò segueixen treballant ací i sent denigrats” assegura Felipe Orviz. Però Toni Ivars ho desmenteix, recordant que ell és valencià, espanyol, i que en cap moment s’ha vist en la disyuntiva de menjar o humiliar-se.\nOrviz diu que ell i l’associació per a la qual treballa, la Fundació ALPE “que és una fundació privada i sense subvencions”, poden ajudar a aquestes persones amb nanisme a “trobar treballs dignes. Fem tallers perquè puguen dur a terme un reciclatge laboral i puguen incorporar-se al mercat de treball en uns llocs normals i on no els denigren”.\nToni Ivars, el Little Big Man, no ho veu clar. “Quan diuen que busque un treball digne, a què es refereixen? A ficar-me huit hores en una fàbrica per a cobrar menys?. Doncs jo estic millor ací en el meu espectacle. M’agrada el meu treball, m’agrada la nit, em guanye bé la vida i em sent respectat. Ací hi ha molt de companyerisme. Treballe amb un altre artista romanés que es diu Dimitri, ens portem de luxe i em fa alguns dels meus vestits a mesura. Els dos ens disfressem i anem plegats. Ell porta unes xanques. L’alt no ofèn a ningú, no? Només el nan”, pregunta amb retranca.\nAcaba la nit i Toni s’ha tret uns bons diners en propines per posar en fotos. “Més em trauria si haguera après a parlar anglès”, confessa. Porta 7 anys entre turistes britànics i només parla unes paraules en anglés. “M’agradaria, però la meua temporada de treball acaba al novembre i lliure només desembre, gener i febrer. Per a llavors ja estan totes les acadèmies plenes i el curs començat”. Reconeix que si el parlara també hauria lligat més, encara que propostes sexuals no li han faltat. Perquè també parlem de sexe amb naturalitat.\nI sembla que és una filia comú. En 2014 es va viralitzar una notícia que explicava que una valenciana s’havia quedat embarassada del ‘nan boy’ del seu comiat de soltera. Respecte a eixe episodi, Felipe Orviz apunta: “Fixa’t quina és la notícia. Que el ‘nan boy’ l’ha deixada embarassada. L’embaràs no és la notícia. Quantes dones es quedaran embarassades per banyes i no són notícia. La notícia és que ho faça una persona amb nanisme. És allò estrany, l’acudit. Ací tens la prova de quin és el tractament d’aquestes coses i de tot el treball que queda per fer”. No concebeixen en el Chaplin que una persona que arriba a proposar-li sexe a una altra puga tindre com a objectiu burlar-se d’ella, per molt nanisme que tinga. Respecte a açò, Orviz rasa: “No vaig a entrar en açò. Per a mi tot açò està prou clar i t’assegure que si vas a un d’eixos striptease vas a eixir tocat en veure l’espectacle tan denigrant”.\nEn el Chaplin ningú ix tocat. De fet, tots ixen de forma ordenada després del xou de Toni. Cosa rara, atès que són turistes britànics de vacances. Però agost és temporada baixa british. Tornaran al setembre i octubre, quan els preus baixen una altra vegada. Tal vegada al novembre, per a les multitudinàries festes de Benidorm. Després, els tres mesos de descans… i aquesta vegada, la incertesa de Toni. No sap si tornarà a treballar en el Chaplin després de 7 anys d’espectacles. El govern va a prohibir-ho i diuen que ho fan pel seu bé i per la seua dignitat. Però ell segueix sense veure-ho clar.\nPel seu interés hem reproduït aquesta notícia apareguda l’11 d’agost de 2019 al diari electrònic EL ESPAÑOL\nMor el cineasta Toni Canet, director de pel·lícules com “Amanece como puedas” o “La camisa de la serp”, enregistrades a Benissa (13/11/2018)\nContacontes “El iaio Toni i la Miriam” a la Biblioteca pública Bernat Capó (22/5/2012)\nMaria Pilar Crespo Velencoso ha dit:\nHem pareix que Toni te molt clar de que vol treballar. Es algo que lapasiona així que jo li diria que endavant. No tingues por al que dirán. Si tu et sents feliç es lo que importa.\n# 17 d'agost de 2019 a les 15:09


El PSM acusa a Ramon Socies de cedir les forces de seguretat per carregar contra els afectats per les autopistes d’Eivissa\nEl PSM considera que, amb la seva actuació, Ramon Socias està avalant l’actuació irregular del Govern de les Illes Balears i del Consell d’Eivissa i Formentera.\nEl PSM acusa al delegat del Govern espanyol, Ramon Socias, de cedir les forces de seguretat de l’Estat per carregar contra els veïns d’Eivissa afectats per les obres de l’autopista d’Eivissa. Els nacionalistes han fet aquestes declaracions després que aquest matí els operaris de la constructora hagin fet entrar les màquines en dues cases i uns negocis de planters ajudats per uns 80 agents de la Guardia Civil i de la Policia Nacional. Els propietaris de les finques afectades (Can Toni Malalt i Can Josep Malalt) no es consideren degudament expropiats i es veuen indefensos davant l’actuació de les forces de seguretat de l’Estat.\nEl PSM considera que, amb la seva actuació, Ramon Socias està avalant l’actuació irregular del Govern de les Illes Balears i del Consell d’Eivissa i Formentera. En aquest sentit, Pere Sampol, portaveu del PSM al Parlament de les Illes Balears demana al delegat del Govern espanyol que eviti aquestes actuacions tan agressives i desproporcionades fins que no hagi una sentència ferma que defineixi clarament els termes de les expropiacions i de les obres.\nSampol recorda que “quan Catalina Cirer era delegada del Govern espanyol hi va haver durant 15 dies les màquines excavadores aturades davant la seu del Govern de les Illes Balears i les forces de l’ordre no varen actuar en cap moment”. En aquest sentit, el portaveu nacionalista es demana “per què hi ha ara tant interès en intervenir? Per què les forces de seguretat no defensen els veïns d’Eivissa que contemplen estupefactes com estan arrasant els seus negocis i les seves propietats?”


Acte de record en el 40è aniversari de la mort de Josep Pallach • Ràdio Capital de l'Empordà\nActe de record en el 40è aniversari de la mort de Josep Pallach\nEl president de la Generalitat, Carles Puigdemont, ha presidit aquest dimarts un acte institucional al Palau de la Generalitat amb motiu dels 40 anys de la mort del pedagog, professor i polític figuerenc Josep Pallach. El cap de l’executiu ha assegurat que “el seu pensament i acció resisteixen fenomenalment bé al pas del temps i, no només no envelleixen, sinó que a més maduren” per remarcar que el seu llegat es manté ben viu.\nTambé han intervingut Amadeu Cuito, escriptor i company del polític, i Josep M. Soler, president de la Fundació Josep Pallach. L’acte ha comptat amb la presència de la consellera de la Presidència, Neus Munté, i la vídua i la filla de Pallach, Teresa Juvé i Antònia Pallach, respectivament, així com d’una delegació de l’Ajuntament de Palafrugell, encapçalada per l’alcalde, Josep Piferrer. La vila acull la seu de la Fundació Josep Pallach, constituïda el 2012 amb l’objectiu de promoure el debat sobre l’educació des d’una perspectiva transversal.\nArticle anteriorBegur surt del sistema de les banderes blaves\nArticle següentLa Penya San Marcos de Torroella torna a demanar la celebració dels correbous


Duran i Lleida: "Sí que tenen diners per al que volen"\nEl líder de CiU al Congrés replica al ministre Montoro que pagui els 219 milions que deu a Catalunya si vol el suport de CiU als pressupostos\nACN Salt 21/04/2012 16:11\nEl portaveu de CiU al Congrés, Josep Antoni Duran i Lleida, ha respost al ministre Cristóbal Montoro que pagui els 219 MEUR de la disposició addicional tercera de l'Estatut que deu a Catalunya si vol el suport de CiU als pressupostos generals de l'Estat (PGE). Duran i Lleida ha assegurat que el que és "irresponsable" és que l'executiu espanyol reclami el suport de la federació nacionalista a canvi de res. A més, el líder de CiU a Madrid també ha qüestionat que Montoro argumenti que no té més diners per a inversions quan l'Estat s'està gastant molts milions d'euros en línies d'alta velocitat a altres territoris. "Sí que tenen diners per al que volen", ha lamentat."Si vol el nostre vot, l'ha de buscar posant diners a favor de Catalunya", ha afirmat Josep Antoni Duran i Lleida.\nEl ministre d'Hisenda i Administracions Públiques, Cristóbal Montoro, ha demanat aquest dissabte a la federació nacionalista que es replantegi la posició en relació amb els PGE i que opti per donar suport al govern espanyol. El ministre, però, ha reiterat la seva posició respecte al pagament a la Generalitat dels 219 milions d'euros de la disposició addicional tercera. El ministre ha insistit que no qüestiona la validesa d'aquesta clàusula a l'Estatut, però ha afegit que no disposen de diners per fer inversions.\nJosep Antoni Duran i Lleida ha assegurat que CiU ha demostrat en moltes ocasions que són "responsables", i creu que el que és irresponsable és "buscar adhesions i no complicitats", com pretén el govern espanyol. Duran i Lleida ha llançat un missatge clar a Montoro:si vol que els diputats de CiU votin a favor dels PGE ha de cedir en alguna de les demandes de la federació nacionalista.\n"Responsables ho som, i molt, però tant n'hem de ser nosaltres com el PP", ha afirmat Duran i Lleida. Al líder de CiU al Congrés no el convenç com a argument la manca de disponibilitat pressupostària i ha reclamat a Montoro que "busquin i trobin els diners" i els dediquin a Catalunya.\nDe fet, Duran i Lleida creu que les inversions milionàries en quilòmetres de TAV en altres comunitats autònomes demostren que hi ha diners "per al que volen" i, per això, ha supeditat el suport als números de l'Estat per al 2012 al fet que saldin el deute amb el Govern. "Han de ser responsables de buscar els milions que li toquen a Catalunya", ha reiterat Duran, que exposa que, quan ho facin, "ens començarem a entendre".\nSobre RTVE, "ho va fer abans el tripartit"\nJosep Antoni Duran i Lleida ha assegurat que no li agrada que el PP hagi decidit que el president de RTVE pugui ser elegit per majoria absoluta al Congrés dels Diputats i no per dos terços de la Cambra com fins ara. Tot i això, el portaveu de la federació nacionalista al Congrés assegura que no entén que la decisió suposi un daltabaix a Catalunya, perquè rememora que el tripartit ja va reformar en el mateix sentit l'elecció del president de la CCMA. El que no el convenç gens és que només cobri el president, perquè entén que això farà que sigui l'únic amb dedicació plena mentre els altres membres no podran destinar-hi tant de temps, que "bé han de menjar". "Reducció de membres ho veig bé, però que només cobri el president no m'agrada", ha conclòs.\nComposició d'Unió Municipal\nDuran i Lleida ha presidit la cloenda de l'Assemblea d'Unió Municipal, que ha escollit la nova executiva, integrada pel president, Marc Prat (alcalde de Ribes de Freser) i la vicepresidenta, Sònia Recasens (tinent d'alcalde de l'Ajuntament de Barcelona); tres secretaris, Quim Calatayud (alcalde de Borges del Camp), Juli Muro (alcalde de Puiggròs) i Mireia Solsona (alcaldessa de Matadepera), i cinc vocals, Eduard Berloso (regidor de Girona), Marta Blanch (alcaldessa de Puigpelat), Antoni Font (secretari de política municipal d'Unió), Eduard Masip (alcalde de Torre de l'Espanyol) i Rosa M. Mora (alcaldessa d'Anglesona).


La Fira de l’Oli de les Borges Blanques obre edició presencial i virtual\nDues persones observen alguns dels olis de la 59a Fira de l'Oli de Qualitat Verge Extra i les Garrigues de les Borges Blanques | ACN\nLa 59a Fira de l’Oli de Qualitat Verge Extra i les Garrigues, que se celebra fins diumenge a les Borges Blanques, ha estat inaugurada aquest divendres per la consellera de Drets Socials, Violant Cervera. Enguany, es recupera modalitat presencial, que es amb el format telemàtic, després de l’edició virtual de l’any 2021. En el format telemàtic els visitants virtuals d’arreu del món poden accedir als comerços electrònics dels diferents expositors, ja que la pàgina que disposa de versions en català, castellà, anglès i francès. Igualment, s’hi ofereixen materials com ara vídeos promocionals. Aquesta fira és un dels millors aparadors per presentar les novetats del sector oleícola i donar visibilitat als productes agroalimentaris del territori\nLa Fira de l’Oli 2022 aplega una vuitantena d’expositors -30 del sector de l’oli de qualitat verge extra i 49 expositors agroalimentaris de proximitat-, que ocupen entre tots una superfície de més de 5.000 metres quadrats. Fins diumenge, la fira acollirà una seixantena d’activitats com ara tallers, presentacions i demostracions gastronòmiques amb reconeguts xefs com és el cas dels germans Sergi i Javier Torres; Pep Moreno, del restaurant Deliranto de Salou; Quico Arumí, de Can Jubany, o el guanyador de ‘Masterchef’ 2021, Arnau París, entre altres.\nL’estant de la Cooperativa d’Arbeca a la 59a Fira de l’Oli de Qualitat Verge Extra i les Garrigues de les Borges Blanques | ACN\nL’edició 2022 de la Fira de l’Oli comptarà amb un circuit induït dins dels pavellons amb un únic sentit de circulació i totes les mesures de seguretat que marquen els protocols sanitaris. Tot i això, els expositors i l’Oli Bar oferiran tastos individualitzats i s’amplia l’Espai Gastronòmic del Pavelló de l’Oli per poder garantir les distàncies de seguretat entre les diferents persones assegudes al recinte que acollirà els actes més destacats del certamen. A més, és obligatori l’ús de mascareta. Tot i això i per evitar possibles contagis de covid-19, l’organització ha decidit suspendre enguany el Concert de l’Oli, els dinars populars de divendres i dissabte al migdia i els Tres Tombs de Sant Antoni de diumenge.\nAjuda a combatre el despoblament\nDurant la inauguració, Violant Cervera ha posat en valor la qualitat de l’oli produït a les Garrigues, que ha qualificat com “el millor del món”. Així mateix, la consellera ha posat de relleu la contribució que fan certàmens com la Fira de l’Oli de les Borges per combatre el despoblament que afecta comarques com és el cas de les Garrigues. “Fires com aquestes serveixen per lligar la gent al seu territori i des del Departament també treballem perquè la gent s’hi pugui estar, els joves però sobretot la gent gran a través dels nous projectes d’autonomia personal”, ha assenyalat la consellera de Drets Socials.


"Si no se invierte, no se puede mejorar", denuncia el presidente de la Sociedad Española de Cuidados Paliativos, Álvaro Gándara.\n"El desarrollo de una sociedad se mide con la humanidad con la que trata a las personas en una situación vulnerable y la muerte es la situación más vulnerable a la que se enfrenta el ser humano", ha señalado Oriol, quien cree imprescindible evitar el sufrimiento y garantizar el bienestar de los enfermos.\nEn este mismo sentido se ha pronunciado Gándara, que ha afirmado que "ya no hay que legislar más, lo que hay que hacer es invertir".\nPor su parte, la presidenta de la Asociación Española de Esclerosis Lateral Amiotrófica (ELA), Adriana Guevara, ha denunciado las "grandes diferencias" que existen en España para acceder a estos servicios.\nMetges de l'hospital Trueta i l'ICO Girona aconsegueixen extirpar un tipus de tumor pulmonar molt poc freqüent.\nUn equip de metges de l'Institut Català d'Oncologia (ICO Girona) i de l'hospital universitari Doctor Josep Trueta de Girona han tractat amb èxit una pacient de 25 anys que patia un càncer de pulmó molt poc freqüent. Es tracta del blastoma clàssic bifàsic pulmonar, un tumor maligne que representa el 0,25% dels càncers de pulmó. Sol afectar pacients menors de 40 anys i, des dels anys 60, només s'han publicat 300 casos similars a tot el món.\nLa pacient, la banyolina Núria Rodríguez, va arribar al Trueta l'agost de l'any passat amb el tumor en estat avançat que li afectava un vas sanguini important, fet que feia impossible la cirurgia per extreure'l.\n"En general, els càncers de pulmó tenen molt mal pronòstic", explicava ahir el doctor Joaquim Bosch, oncòleg mèdic de l'ICO Girona i referent en tumors pulmonars. Aquest, però, per la seva singularitat, tenia la complicació afegida de tenir poca literatura científica al darrere.\nDesprés de recollir tota la informació sobre el blastoma clàssic bifàsic pulmonar, Bosch va trobar una publicació científica en què s'explicava com s'havia tractat un cas similar a Carolina del Nord, l'any 2010.\nBasant-se en aquest precedent dels Estats Units, l'equip de professionals de l'ICO Girona i del Trueta van decidir aplicar quimioteràpia i radioteràpia a la pacient, amb l'objectiu de reduir la mida del tumor i fer possible una intervenció per extirpar-lo.\n"La pacient va respondre bé i amb el tractament vam aconseguir reduir la mida i l'activitat metabòlica del tumor fins a separar-lo del vas i deixar-lo pràcticament mort en un 90%", afirma el doctor Bosch. Finalment, li van poder treure, juntament amb tot el pulmó afectat.\nAnàlisi genètica del tumor\nParal·lelament a aquest procés, els metges del centre gironí van buscar una segona via per conèixer millor el tumor. Juntament amb un equip d'investigadors de l'ICO Badalona i de l'Institut Oncològic Doctor Rosell de l'Hospital Quirón-Dexeus de Barcelona, s'ha fet un perfil genètic del tumor extirpat a la pacient per veure quins gens estan mutats i poder conèixer millor les alteracions que provoquen l'aparició d'aquest tumor tan poc comú i els mecanismes que fa servir per poder créixer.\nEn aquest estudi genètic es van analitzar cinc biomarcadors i es va detectar que hi havia una intensa expressió d'una proteïna anomenada PD-L1 en més del 90% de les cèl·lules tumorals.\nAquesta és la primera vegada al món que s'estudia la presència d'aquesta proteïna en aquest tipus de càncer, però se sap que també s'expressa en altres tipus de tumors i que aquests pacients responen bé al que es coneix com a inmunoteràpia.\nSón un tipus de tractaments nous -fa un parell d'anys que s'investiguen, detalla Joaquim Bosch- i que permeten tractar els tumors amb vacunes que ataquen el sistema immunitari per fer-lo reaccionar contra les cèl·lules malignes del càncer sense radioteràpia o quimioteràpia.\n"Com més proteïna PD-L1 expressen els càncers més funcionen els tractaments d'immunoteràpia", diu Bosch, que assenyala que aquest estudi genètic obre la porta a noves investigacions sobre com aplicar-los.\n"L'experiència dels casos és important, perquè n'hi ha tan pocs que és difícil plantejar assajos clínics", destacava ahir el doctor Joan Brunet, cap del servei d'Oncologia Mèdica de l'ICO Girona. "Sabem que esprémer al màxim els tumors poc freqüents ens permet conèixer millor els seus mecanismes, i que el coneixement potser es pot aplicar a altres càncers", continuava, per avançar que estan treballant amb un centre de Mont-real.\n"Sabem que assistencialment, l'hospital ha plantejat el tractament el millor possible, ara hem de veure a què ens porta la investigació, concloïa ahir Brunet.\nLos trasplantes ováricos no incrementan el riesgo de recidiva del cáncer\nViure en barris amb serveis afavoreix la vellesa saludable\nDescifrar la evasión tumoral del astrocito, diana para controlar metástasis cerebral


abril de 2010 – Punt Òmnia Tortosa\nNova oferta de cursos de català inicial per a persones nouvingudes a Tortosa\n15 abr., 2010 in Blog / Notícies by Oficina Tècnica\nEl Centre de Normalització Lingüística de les Terres de l’Ebre, a través del Servei Comarcal de Català de l’Ajuntament de Tortosa, organitza nous cursos de català inicial especialment adreçats a persones nouvingudes en procés d’arrelament. S’ofereixen quatre nous cursos de català inicial en horari de matí i tarda, que s’impartiran a la UNED, entre les 10.00 h i les 13.00 h, de dilluns a divendres, i de 16.00 a 19.00 hores els dimarts i els dijous.\nAmb aquesta nova oferta, amb un centenar de places disponibles, s’amplien les franges de cursos inicials de llengua catalana a fi i efecte de facilitar l’aprenentatge del català entre el col·lectiu de persones immigrades no catalanoparlants.\nEs pot consultar tota l’oferta vigent de cursos de català a les Terres de l’Ebre aquí: http://cpnl.cat/media/upload/pdf/graellaMar%C3%A72010Internet_editora_grup_6_3051.pdf.\nNotícia apareguda al web de l’ajuntament de Tortosa.\nOferta formativa – Abril i maig de 2010\n6 abr., 2010 in Blog / Formació / Notícies by Oficina Tècnica\nDesprés de l’aturada per vaca nces, al Punt Òmnia de Tortosa, estrenem un nou trimestre carregat d’activitats i tallers adreçats a tothom. Us presentem els tallers que hem preparat per als mesos d’abril i maig.\nDel 12 d’abril al 13 de maig\nDurada: 10 hores (5 sessions de 2 hores cadascuna)\nMatí: Dimarts de 10:00 a 12:00 hores\nDel 13 d’abril al 11 de maig


sisè | Escola Colors\nProposta 6è setmana 9\nBona tarda, alumnes de 6è!\nCom ja sabeu, la setmana passada vàrem acabar el projecte del mar. Ara us fem arribar una autoavaluació perquè vosaltres mateixos pugueu valorar tota la feina que heu fet al llarg d’aquests mesos.\nD’altra banda, us presentem la segona part dels exercicis de matemàtiques, una activitat de música, i per acabar, us demanem que ens envieu un mail molt important.\nTeniu temps fins al 8 de juny per fer les activitats.\nCicle Superior (antic blog) propostes, setmana 9, sisè 0\nProposta 6è setmana 8\nBona tarda, Xerralònies i Creacials!\nEl Crealònies, el vaixell que ens ha transportat a tots els exploradors i exploradores arreu del món, està arribant a l’últim port.\nAquesta setmana finalitzem el projecte amb una comprensió lectora del viatge marítim d’un noi anomenat Nicolás. A més, coneixerem llegendes del mar i tindrem l’oportunitat d’inventar-nos una.\nD’altra banda, us deixem uns exercicis de matemàtiques.\nDisposeu fins a l’1 de juny per fer aquestes activitats.\nCicle Superior (antic blog) setmana, sisè 0\nProposta 6è setmana 7\nSeguim amb el projecte del mar amb dues propostes: una comprensió lectora sobre la Fossa de les Mariannes i una activitat de musicoteràpia centrada en el mar.\nD’altra banda, us animem a fer la segona part de la reflexió sobre el desconfinament que vàreu començar la setmana passada, aquest cop de manera oral.\nCom sempre, us demanem que llegiu el document fins al final, si us plau.\nCicle Superior (antic blog) colors, setmana 7, sisè 0\nUs volem ensenyar algunes imatges de diferents activitats i treballs en grups que hem anat fent durant el curs, des de les diferents àrees.\nPer una banda a l’àrea de medi social i natural hem realitzat el projecte de “SOM EXPERTS” on cada grup tenia al seu càrrec una temàtica per investigar i explicar a la resta dels companys, després d’unes pautes d’investigació.\nPer una altra banda, a matemàtiques hem fet activitats manipulatives de geometria, i a l’àrea de llengua vam realitzar uns jocs ortogràfics que ens van engrescar a tots.\nPer veure les fotografies:\nDe les exposicions de medi, cliqueu aquí.\nDe les activitats matemàtiques cliqueu aquí.\nDels jocs ortogràfics de llengua catalana, cliqueu aquí.\nCicle Superior (antic blog) metodologia, sisè 0\nDimecres 12 de juny, tots els sisès de les escoles del nostre municipi ens vam trobar per a portar a terme la Jornada Esportiva a les instal·lacions del poliesportiu municipal.\nAllà vam passar tot el matí, i ens van barrejar en grups amb les altres escoles, de manera que no competíem entre nosaltres. Vam fer tota mena d’esports: handbol, bàsquet, pàdel, futbol, tennis i bàdminton. Anàvem tots uniformats amb les samarretes que ens van regalar i al final de la jornada ens vam fer una foto de família. El matí va passar volant!\nGràcies per promocionar l’esport a les escoles i fer-nos conèixer amb futurs companys de l’institut!\nCliqueu aquí, si voleu veure algunes imatges.\nCicle Superior (antic blog) esport, sisè 0


Diplomatura en Gestió i Administració Pública (Pla extingit). Facultat de Dret\nDiplomatura en Gestió i Administració Pública (Pla extingit)\nEn el curs 2015-16 s'extingeix definitivament la diplomatura en Gestió i Administració Pública (ja no és possible matricular-se de cap assignatura).\nL'alumnat que, una vegada finalitzat el curs 2014-15, no tinguen superades totes les assignatures, ja no podrà finalitzar els seus estudis en aquest pla. Per a completar els seus estudis, ha d'adaptar-se al grau en Gestió i Administració Pública. Es pot consultar més informació sobre el procés d'adaptació al grau en la pàgina web:\nPla d'estudis BOE (modificació posterior "ampliació optatives") (modificació pla BOE de 27/02/2006 règim pràctiques en empreses amb crèdits Lliure configuració)\nTaula de convalidacions de GAP a Dret\nDates d'exàmens 2014-15


Instal·lació de panells solars fotovoltaics a Palafrugell - 4elements.solar\nInstal·lació de plaques solars fotovoltaiques a Palafrugell\nInici » Girona » Baix Empordà » Palafrugell\nQuan el preu de la llum puja, els teus estalvis es ressenten. Instal·la plaques solars al sostre de cada teva per recollir el poder del sol, aconseguint que la seva energia redueixi la factura de la llum i, al mateix temps, lluites contra el canvi climàtic. A 4 Elements et farem un pressupost sense compromís i estarem amb tú durant tot el camí. Una solució a mida, sense incidents i t’ajudarem a aconseguir els beneficis fiscals de la instal·lació com estalviar-te un 50% del Impost de Bens Immobles o beneficiar-te de les ajudes europees NEXT GEN.\nCaracterístiques solars de Palafrugell\nAl llarg de l’any, la temperatura pot variar de 2 °C a 31 °C i rarament baixa a menys de -3 °C o creix més de 34 °C.\nInstal·lar plaques solars en Palafrugell son tot beneficis:\nIndependitzat de les fluctuacions del preu de la energia elèctrica\nJa saps que el sol ens proporciona l’energia renovable més gran del món. S’ha utilitzat per a produir energia durant decennis, però en els últims anys, i gràcies a l’avanç de les tecnologies, s’ha tornat més accessible com a font d’energia renovable.\nLes plaques solars són una part vital de l’energia solar i la forma més eficient de convertir la llum solar en electricitat.\nLes plaques solars es componen de cèl·lules fotovoltaiques, que tenen la funció de convertir la llum en corrent elèctric. Al fer contacte la llum del sol amb les cèl·lules fotovoltaiques, aquestes generen electrons (tenen càrrega negativa) que es transformen amb electricitat. Com més llum solar més energia es genera, per això la eficiencia de les plaques varia en funció de la seva posició respecte al sol.\nSi tens bateries elèctriques, l’energia generada, i no gastada, es guardarà a les bateries perquè la puguis utilitzar quan la necessitis\nSi pel contrari no disposes de bateries elèctriques (o aquestes estan plenes)} tot l’excés d’energia elèctrica que han generat les teves plaques solars, i que no has consumit, es vendrà a la teva distribuïdora d’energia al preu que marqui la legislació vigent i el Mercat Elèctric d’Espanya. Actualment està en els 0,05 €/kw. L’estalvi que puguis generar, sempre dependrà de la quantitat de plaques solars que necessiti la teva llar i la quantitat d’energia (autogenerada) que consumeixis. No es fàcil calcular l’estalvi que pots generar a la teva casa, però la mitjana del mercat assenyala que pots deixar de pagar entre el 50% i 70% de tot el consum elèctric de l’any.\nLes plaques fotovoltaiques i l’ús d’energies ecològiques com la aerotermia, són un pas vital cap a un futur més net i lliure de combustibles i d’energies fòssils, de les quals depenen actualment la gran majoria de companyies distribuïdores, que no fan més que agreujar l’impacte ecològic en el planeta, la crisi climàtica i l’escalfament global.\nA 4 Elements, no només treballem amb les millors qualitats del sector de la instal·lació de les energies solar amb una garantia superior a 25 anys en tots els components, si no que a més, disposem dels tècnics millor formats de tot el Baix Empordà perquè la teva instal·lació sigui el més professional, ràpida i segura possible, amb un projecte claus en mà, que no genera cap mena de runa.\nTambé t’ajudarem a gestionar tots els descomptes fiscals que permet la instal·lació de panells solars|plaques solars|plaques solars fotovoltaiques|panells solars fotovoltaics} perquè l’amortització de la instalació sigui encara més ràpida. Com pot ser l’estalvi de fins al 50% de l’IBI durant 3 anys (aquest percentatge por variar en funció del municipi) i les subvencions d’Europa NEXT GENERATION EU.\nFem junts que el sol de Palafrugell et pagui la electricitat.


El passat dissabte a Brunyola, el jovent de Sant Martí i Sapresa vam organitzar la tercera edició de l’Avellana Jove, una festa plena de música i alegria a la majestuosa plaça del castell. Primer obriren la nit els Objetivo Tu Cama, per donar pas a Miquel del Roig i per acabar la nit, els sorprenents i genials Fundación No Hay Manera, que van fer ballar la plaça amb les seves versions. I abans de donar la festa de l’avellana per acabada, encara un bona estona de Dj Blackxais! Era magnífic observar l’aspecte de la plaça plena de gent gaudint de la nit (sort que el temps ens va acompanyar!). Gràcies per venir i compartir aquesta estona! Fins la propera Avellana Jove!\n(La foto correspon a l’aspecte de la plaça durant aquesta edició de l’Avellana!)


Com a empresa orientada al sector privat, Electra Comercial proporciona un servei altament eficaç en àmbits tan diversos que poden anar des d’una petita reforma a un projecte global. La nostra màxima és oferir una atenció de qualitat mitjançant un equip humà altament preparat.\nElectra Comercial ofereix serveis de qualitat per a l’Obra Pública: ens encarreguem de dissenyar projectes de gran envergadura destinats a l’ús públic, fent gala d’un servei de qualitat brindat per especialistes amb una gran formació i dilatada experiència.\nExecutem instal•lacions elèctriques d’enllumenat públic, xarxes de distribució d’aigües, serveis de telecomunicacions, tramitem el canvi a energies renovables i fins i tot ens ocupem de la gestió de canalitzacions de gas.\nEntre els serveis que oferim, es troben els estudis d'eficiència energètica, la gestió de xarxes públiques d'aigua i electricitat o tot tipus d'instal•lacions domèstiques en l'àmbit del gas, les canalitzacions o la calefacció.\nSota el nom d’Electra Comercial s'integren la professionalitat, l'experiència i el saber fer d'una empresa que compta amb més de 40 anys d'experiència en el sector de les instal•lacions elèctriques, d'aigua i tèrmiques, tant a nivell particular com a industrial.\nAdreça: Plaça Catalunya, 6 Caldes de Montbui (Barcelona)


L’Escola Bressol Municipal Balàfia, a Newcastle amb “Espacios con vida” - Teleponent\nInici Societat L’Escola Bressol Municipal Balàfia, a Newcastle amb “Espacios con vida”\nL’Escola Bressol Municipal Balàfia, a Newcastle amb “Espacios con vida”\nDues mestres de l’escola han rebut formació sobre la metodologia d’aprenentatge basada en les escoles de Reggio Emilia\nDues mestres de l’Escola Bressol Municipal Balàfia participen a Newcastle en el programa Erasmus+ “Espacios con vida”\nDues mestres de l’Escola Bressol Municipal Balàfia han estat a la ciutat anglesa de Newcastle en el marc del programa Erasmus+ “Espacios con vida”. Durant tres dies (22, 23 i 24 de novembre) han rebut formació sobre la metodologia d’aprenentatge basada en les escoles de Reggio Emilia. La formació va ser a càrrec de l’equip del centre House of Objects, equip que ha treballat durant molts anys de la mà de Reggio Children.\nEl curs s’ha centrat en una formació teòrica sobre la pedagogia de Loris Malaguzzi, en formació pràctica en la creació d’espais d’aprenentatge, en la participació i el disseny de tallers, i en la visita a escoles que segueixen aquest enfocament. Les mestres han definit l’experiència com a molt profitosa per millorar i enriquir la seva tasca educativa i la del centre.\nescoles Reggio Emilia\nArticle anteriorLa I Mollerusa E-Vents tanca amb més de 10.000 visitants\nArticle següentUrtasun: “la confluència no suposarà la desaparició de cap formació”


Notícies anarquistes de més de 50 col·lectius catalans 🏴 Anarquia.cat Es dispara el rebrot de cobid-19 a Campdevànol i Olot per segon dia i ja se situen en 958 i 549 punts, els més elevats del Principat de Catalunya. Hi ha 66 persones hospitalitzades (+1) amb 18 casos crítics (+1) i 72 nous i hi ha mort una persona – Anarquia Catalunya 🏴\nEs dispara el rebrot de cobid-19 a Campdevànol i Olot per segon dia i ja se situen en 958 i 549 punts, els més elevats del Principat de Catalunya. A la Regió Sanitària de Girona hi ha 66 persones hospitalitzades (+1) amb 18 casos crítics (+1) i 72 nous i les darreres hores ha mort una persona de les pacients\nLes poblacions de les comarques gironines amb l’índex de risc de rebrot més elevat, entre altres, són Campdevànol (958), Olot (549), Maçanet de la Selva (315), l’Escala i Empúries (314), Lloret de Mar (253) i Castell-Platja d’Aro (200)\nSolament s’han vacunat amb la primera dosi 632.093 persones (714 més que ahir) a la Regió Sanitària de Girona en total. Pel que fa a la segona dosi solament l’han rebut 536.888 persones (627 més que ahir)\nTRAMUNTANA VERMELLA MAIL Campdevànol (Ripollès, comtat d’Osona) 21/09/2021.- Llegim al portal El Gerió Digital que el Departament de Salut de la Generalitat de Catalunya ha confirmat avui que les darreres hores a la regió sanitària de Girona ha mort una persona de les pacients per coronavirus-19, el que representa un acumulat de defuncions a la regió sanitària de Girona de 2.258 en total.\nDesglossat s’especifica que en total ja han mort en hospitals i sociosanitaris 1.193 en total, en residències 281, 180 en domicilis i 604 no estan classificats.\nPel que fa al nombre de casos hi ha un total de 103.429 contagis (72 més que ahir). Pel que fa a la velocitat de reproducció de la malaltia (Rt) se situa en 0,85 i baixa una centèsima. Pel que fa a la mitjana al Principat de Catalunya se situa en 0,85 i baixa una centèsima. La mitjana d’edat dels contagis se situa als 34 anys.\nL’índex de rebrot (iEPG) se situa en un valor de 87 sobre 100, dins el risc alt. Ahir l’índex es trobava en 91, baixa 4 punts. Aquesta xifra és superior a la mitjana del Principat de Catalunya que avui se situa en 70 punts.\nSolament s’han vacunat amb la primera dosi 632.093 persones (714 més que ahir) a la Regió Sanitària de Girona en total. Pel que fa a la segona dosi solament l’han rebut 536.888 persones (627 més que ahir).\nLes poblacions de les comarques gironines amb l’índex de risc de rebrot més elevat, entre altres, són Campdevànol (958), Olot (549), Maçanet de la Selva (315), l’Escala i Empúries (314), Lloret de Mar (253), Castell-Platja d’Aro (200), Vilablareix (178), Cassà de la Selva (172), la Jonquera (152), Figueres (142), Calonge i Sant Antoni (142), Girona (135), Torroella de Montgrí i l’Estartit (121) i Vidreres (110).\nTambé amb risc, entre altres, Salt (94), Sant Feliu de Guíxols (94), Riudarenes (89), Palafrugell (84), Porqueres (80), Arbúcies (78), Castelló d’Empúries (71), Santa Coloma de Farners (66), Roses (65), Banyoles (64), Blanes (61), Sarrià de Ter (56), Celrà (49), la Bisbal d’Empordà (35), Besalú (35), Ripoll (32), Cornellà de Terri (25), Palamós i Vila-romà (10), Anglès (8) i Cadaqués (6).\nHi ha 66 persones hospitalitzades (2 més que ahir) de les quals 18 són a l’UCI (1 més que ahir).\nEl Departament de Salut ha declarat 12 persones hospitalitzades menys a causa de covid-19 en les darreres hores (583) i 10 casos crítics menys ingressats a les UCI, que passen de 204 a 194. En paral·lel, s’han notificat 551 nous contagis confirmats per PCR o TA, que situen el total des de l’inici de la pandèmia en 907.657.\nL’Rt baixa una centèsima, fins a 0,85, i el risc de rebrot continua lleugerament a la baixa i se situa en 70 (-3).\nS’han notificat 14 morts en les últimes hores i el global de defuncions des de l’inici de la pandèmia és de 23.841.\nEl 2,69% de les proves que s’han fet en la darrera setmana han donat positiu. La incidència acumulada a 14 dies passa de 89,5 a 86,55, mentre que a 7 dies baixa de 38,89 a 37,08.\nA la Regió Sanitària de Girona hi ha alguns municipis amb el risc de rebrot més elevat del Principat de Catalunya. Hi ha 65 persones hospitalitzades (=) amb 17 casos crítics (=) i les darreres hores ha mort una persona de les pacients per covid-19 A la Regió Sanitària de Girona la xifra de persones hospitalitzades se situa en 127 (+12) amb 34 casos crítics (-3) i 86 casos nous, s’ha registrat una víctima mortal i aquesta regió sanitària segueix amb el risc de rebrot més alt de Catalunya La Regió Sanitària de Girona registra 167 persones hospitalitzades (-12) amb 55 casos crítics (-2), les darreres hores han mort tres persones de les pacients i s’han detectat 184 casos nous La Regió Sanitària de Girona registra 106 persones hospitalitzades (-2) amb 26 casos crítics (=), ha mort una persona de les pacients de covid-19 i s’han registrat 118 casos nous La Regió Sanitària de Girona registra 169 persones hospitalitzades (+2) amb 54 crítics (-1), les darreres hores han mort tres persones de les pacients i s’han detectat 225 casos nous de covid-19 La Regió Sanitària de Girona té 114 persones hospitalitzades (-2) amb 33 a la unitat de crítics (-3), han mort dues persones de les pacients de covid-19 i s’han registrat 133 casos nous A la Regió Sanitària de Girona les darreres hores ha mort una persona de les pacients per covid-19, hi ha 62 persones hospitalitzades (-6) amb 18 casos crítics (-1) i 76 nous A la Regió Sanitària de Girona hospitalitzen 20 persones més, Han mort 5 persones pacients, hi ha 157 casos nous i quatre dels seus municipis tenen el rebrot més elevat del Principat de Catalunya [Ampliació notícia anterior] Les poblacions de les comarques amb el risc més elevat són Vallfogona de Ripollès (5.826), Olot (1.581), Ripoll (1.101) –els més elevats del Principat de Catalunya–, Vilafant (758), Palamós (742), i Figueres (429) La velocitat de contagi ja supera l’1 al Principat de Catalunya mentre creixen els casos crítics a la Regió Sanitària de Girona, on a les darreres hores han mort 5 persones de les pacients per covid-19 Una defunció per covid-19 les darreres hores a la Regió Sanitària de Girona i hi ha 179 persones hospitalitzades (-7) amb 57 casos crítics (+3) i 254 nous Torna a créixer la velocitat de contagi de covid-19 a la Regió Sanitària de Girona i han mort 5 persones pacients, hi ha 212 casos nous i cinc municipis gironins mantenen el rebrot més alt del Principat de Catalunya


Participades cavalcades de Reis a Olèrdola — Ajuntament d'Olèrdola\n07:35 del 27 de gener de 2022\nParticipades cavalcades de Reis a Olèrdola\nParticipades cavalcades de Reis a Olèrdola Una de les notes destacades ha estat el renovat impuls que ha viscut la cavalcada de Moja http://www.olerdola.cat/news/participades-cavalcades-de-reis-a-olerdola http://www.olerdola.cat/news/participades-cavalcades-de-reis-a-olerdola/@@download/image/CavalcadaMoja1.JPG\nUna de les notes destacades ha estat el renovat impuls que ha viscut la cavalcada de Moja\nFidels a la seva cita, els Reis Mags d’Orient arribaven a Olèrdola aquest diumenge i protagonitzaven cavalcades a Moja, Sant Miquel, Can Trabal, Sant Pere Molanta i Can Torres abans de repartir regals a les llars del municipi. Aquest 2020 l’estada dels Reis Mags va estar marcada pel renovat impuls que ha registrat la cavalcada al poble de Moja, amb un funcionament àgil i molta afluència de públic.\nA l’interior del Local Nou, els nens i nenes que van pujar a saludar als reis van rebre d'obsequi un conte i una bossa de llaminadures. Entre els assistents es va sortejar un lot cultural que constava dels quaderns editats per l'Ateneu, un tiquet degustació pel MOJATAST 2020 i una experiència de tast de vins a Cal Roig. L'Ateneu Mogenc oferia aquesta activitat amb l’ànim de promocionar “la cultura i el nostre entorn”.\nDes de l’Ateneu Mogenc es vol fer un agraïment públic a totes les persones que han col•laborat d’una manera o altra a fer possible la Cavalcada de Reis 2020.\nDes de l’Ateneu Mogenc “agraïm tot el suport de les persones que han acceptat voluntàriament la nostra proposta. Gràcies al patge reial i els seus ajudants. Gràcies a SSMM els Reis d’Orient i els seus patges. Gràcies a la Marta Mestre i la Montse Jiménez (amb Mary Kay) pels maquillatges espectaculars que han lluït tots ells. Gràcies als membres de l’Associació Cavalcada de Reis d’Olèrdola per fer possible que la comitiva arribés amb carrossa a Moja, en especial a l’Anna Almirall pel seu tracte tan proper i la seva empatia. Gràcies als membres del grup de Joves que ens han vingut a donar un cop de mà. Gràcies a l'organització de la Marató Benèfica d'Olèrdola per cedir-nos la decoració de l'escenari. I gràcies a tothom que d’una manera o altra ha ajudat al fet que tot rutllés.\nHem intentat resoldre els imprevistos i entrebancs de la millor manera.\nI sobretot gràcies a la gent que ha acompanyat a la cavalcada i que ha recolzat l’arribada de SSMM els reis d’Orient a Moja.\nAquest èxit d’afluència i els vostres comentaris són els que ens animen a seguir treballant i dinamitzant Moja, objectiu de la nostra entitat”.\nDe la seva banda, l'Associació Cavalcada de Reis d'Olèrdola va tenir cura de la cavalcada de Reis que entre la tarda i el vespre de diumenge va fer possible que els Reis arribessin a Can Trabal, Sant Miquel, Sant Pere Molanta i Can Torres. Les recepcions als locals socials van ser molt concorregudes i ben carregades d'il.lusió.


Un diumenge insuperable a Polinyà - Companyia Homenots\nUn diumenge insuperable a Polinyà\nDiumenge al matí en BUM va baixar amb cara de son a #Polinyà, és el que tenen els elefantets que se’ls enganxen els llençols, eh BUM? Però no us penseu que va tardar gaire en despertar-se, només de començar el conte es va adonar que faríem festa grossa i en un tres i no res estava espavilat i content com un gínjol!\nI és que els nens i les nenes que vàreu venir a la festa organitzada per l’ Ampa Escola Roser Capdevila vàreu ser meravelloses. Quina alegria, quines ganes de passar-ho bé, quines ganes de participar! I ho vàreu fer tan bé, el conte va ser tan divertit, tan emocionant, tan de tot, que ens va passar l’estona volant. Va ser una alegria immensa trobar el tresor del pirata però alhora un moment una mica trist perquè en BUM no volia acabar mai el conte, no volia deixar d’estar amb vosaltres i de veure els vostres somriures. Només hi ha una cosa no massa bona de diumenge i és que les voluntàries més grans que ens varen ajudar (ep, que per primera vegada en PAM era més alt que l’Ignasi!) vàreu marxar sense la vostra piruleta i sense que us puguéssim donar les gràcies per haver entrat al nostre joc i fer-ho tan i tan bé. Si algú pot llegir això i fer-los arribar el missatge en BUM seria molt feliç, moltíssimes gràcies de tot cor!! I després va venir una sessió de bateria molt bonica i on la majoria de nens i nenes us vàreu atrevir a tocar i això sempre fa molt feliç al BUM, és clar que sí!!\nA l’escola Roser Capdevila de Polinyà teniu molta sort, és genial comptar amb una AMPA com la vostra. Vam arribar i tot estava preparat i en un ambient d’alegria, bon rotllo, vitalitat… És difícil d’explicar però hi ha persones que tenen la capacitat de fer-te sentir com a casa des del primer segon, ser un més de la colla, i això no té preu. Moltíssimes gràcies per haver-nos convidat i per haver confiat en la nostra proposta, va ser un autèntic privilegi compartir el matí de diumenge amb persones com vosaltres. Endavant i molta sort, us la mereixeu!!\ni res més, ara sí que toca descansar. Ens falten dos contes per acabar el mes de novembre i llavors farem una parada, la parada que fem cada desembre per atendre altres projectes i que també ens serveix per carregar piles i deixar descansar en BUM. Però encara no ens posem tristos, dijous serem a la Biblioteca Municipal de les Franqueses del Vallès amb moltes ganes de gresca, visca!!


Com fer-se el carnet / Llegir a la BC / Visita'ns / Inici - Biblioteca de Catalunya\nEts a: Inici / Visita'ns / Llegir a la BC / Com fer-se el carnet\nTríptic informatiu Vídeo\nPer accedir a les sales de lectura i consultar els fons cal tenir el carnet o un passi temporal. L’edat d’accés és de divuit anys. Els menors de divuit anys hi poden accedir si estan fent el treball de recerca de batxillerat. En fer-se el carnet o passi cal indicar el motiu de la consulta. En cada cas es valorarà si convé orientar a la persona a altres biblioteques o centres que siguin més adequats per satisfer la seva consulta. La BC ofereix dues modalitats d'accés:\nPassi temporal de vuit dies o de tres mesos. S’expedeix per a consultes ocasionals dels fons de referència i del dipòsit general. No és renovable.\nCarnet de lector: Dóna accés a la consulta de tots els fons de la BC, llevat d'algun document que requereix autorització especial. És vàlid durant cinc anys i es pot renovar si es compleixen els requisits. El carnet és gratuït.\nPer obtenir el carnet de lector cal venir a la BC, acreditar la identitat mitjançant el DNI o el passaport i exposar la matèria de consulta.\nPer renovar el carnet cal venir a la BC i acreditar la identitat mitjançant el DNI o el passaport. Si es vol mantenir el mateix codi de barres, s’ha de portar el carnet caducat de la BC.\nEn el cas que el carnet estigui caducat i es vulguin utilitzar els serveis en línia de la biblioteca, es pot tramitar la renovació per telèfon [+34 93 270 23 00 (ext. 84013158)] o correu electrònic [carnet@bnc.cat]. Aquesta renovació es considerarà provisional fins que es faci efectiva presencialment al taulell d’accés de la Biblioteca.\nSi no es disposa de carnet i es volen reservar documents amb antelació en línia es pot demanar via web un passi provisional\nEls objectes personals s’han de deixar als armariets d’autoservei de l’entrada.\nAmb el carnet de la BC es pot accedir a les biblioteques del Consorci de Biblioteques Universitàries de Catalunya. Consulteu el reglament.\nAcord de reconeixement mutu dels carnets d’investigador de la Biblioteca Nacional d’Espanya i de les biblioteques regionals o autonòmiques\nEl carnet de la Biblioteca de Catalunya avala com a investigador a la Biblioteca Nacional d’Espanya i a les biblioteques regionals o nacionals de les comunitats autònomes. De la mateixa manera, la Biblioteca de Catalunya reconeix els carnets d’altres biblioteques regionals i nacionals d’Espanya per facilitar l’obtenció del de la BC.


23/11:: Trobada per parlar sobre antimilitarisme, feminisme, terrorismes i guerres - Ca la Dona, un espai de dones i per a dones\nLa Comi de Ca la Dona i Dones x Dones davant els darrrers esdeveniments a Beirut, França Turquia, Kenia…amb tot l’horror de pèrdua de vides humanes i també espantades per les respostes militaristes que anem sentint. Us convidem a fer plegades un debat on compartir sentiments, propostes i experiencies des dels feminismes antimilitaristes.\nLes nostres amigues de la Lliga Inernacional de dones per la pau i la llibertat han fet un peti comunicat (a sota) al que ens adherim i que pot ser un punt de partida pel debat.\nDilluns 23 de novembre a Ca la dona a les 6.30 de la tarda\nNO A L’ HORROR. NO AL TERRORISME. LA GUERRA NO ES LA SOLUCIÓ\nDavant l’horror del terrorisme, que condemnem sense reserves, la guerra no és la solució. Les nostres pantalles s’han omplert aquests dies de mort i por. Els morts i ferits de París ens van esglaiar, fent-nos reviure el patit en aquest país. Des de Beirut, la nostra companya de WILPF Líban, Nouha Ghorn, ens informa dels morts i ferits que hi ha hagut en recents atemptats de ISIS a Beirut i es lamenta de les diferències de reacció davant d’uns morts i altres. A nosaltres, ens fa mal París, ens dol Beirut, ens fa mal Síria … Acompanyem el dolor de les víctimes. Però no creiem que la guerra sigui la solució.\nLes dones de la Lliga Internacional de Dones per la Pau i la Llibertat (WILPF), hereves de les que fa 100 anys van proposar sortides negociades a la I Guerra Mundial (i encara que no ho van aconseguir van contribuir a la construcció d’un ordre internacional més dialogant i civilitzat) no creiem que seguir matant sigui la via per acabar amb l’horror i les amenaces de ISIS.\nA un termini immediat, el més eficaç i el que reclamem és que es talli el finançament, font principal de reclutament de ISIS, que es tallin els fluxos d’armes, i que s’activi una negociació amb totes les parts per donar una sortida a la guerra a Síria.\nA un termini mitjà, el feminisme pacifista crida a assumir la condició de vulnerabilitat individual i grupal de la nostra humanitat. Encara que es mostri de manera diversa: la fam, la desigualtat, el canvi climàtic o l’amenaça del terrorisme, la vulnerabilitat és comuna. I ni la impermeabilització de les fronteres ni les armes més sofisticades poden frenar la determinació d’un suïcida d’immolar-se. Recórrer a la guerra, pensar que un major poder tecnològic ens torna invulnerables, no deixa de ser una reacció primària, que no soluciona sinó que aguditza el problema. Des d’una perspectiva diametralment oposada, des de l’assumpció de la fragilitat constitutiva de l’ésser humà, es poden generar altres respostes, també en política internacional, polítiques encaminades a augmentar la confiança, la cooperació i l’erosió de la por; entenent que no és possible arribar a ser invulnerables, que la recerca sigui com sigui de la invulnerabilitat condueix de fet a un dany major, per a nosaltres i per als altres: la història propera està plena d’exemples.\nSuma’t a aquest paradigma! Construïm un altre futur !, Saragossa, 17 novembre 2015\nLliga Internacional de Dones per la Pau i la Llibertat (WILPF)\n16/10:: CINEPIONERES amb Nadia Pizzuti, dins FemArt 2014\nUs presentem el seminari CinePioneres, activitat programada dins la FemArt 2014, Cos Desobedient... CINEPIONERES, seminari que proposa omplir buits de...\n22/11:: Lleure Feminista- Anada al teatre25/11:: Manifestació "No morim, ens maten"


Les JERC i el Grup Municipal d’ERC proposen la creació d’una oficina jove, un ‘hotel d’entitats’ i un espai d’oci que reuneixin en un mateix lloc tots els serveis per a aquest col·lectiu - Lleida\nPlantegen implantar aquests equipaments en el Palau de Vidre, sempre que l’auditoria tècnica determini que el seu estat és òptim i que resulta més barat reformar-lo que enderrocar-lo\nDimarts, 26.10.2010 20:33h\nLes Joventuts d’Esquerra Republicana de Catalunya (JERC) i el Grup Municipal d’ERC a la Paeria aposten per potenciar les polítiques de joventut a la ciutat de Lleida, amb el doble objectiu de contribuir a que aquest col·lectiu participi més activament de la vida social i cívica local i disposi de tota la informació per a poder formar-se i accedir amb més facilitat al món laboral. És per això, que la cap de llista i el portaveu de les JERC a Ponent, Marta Vilalta i Gabriel Ramon, respectivament, han apostat per a la creació d’una oficina jove que englobi els serveis prestats en matèria de joventut per part de la Paeria, el Consell Comarcal i la Secretaria de Joventut de la Genetalitat. Aquesta oficina aglutinaria tota la informació de tipus educatiu, laboral, salut, habitatge i oci dirigida al jove i que avui queda dispersa per les diferents administracions sense tenir una seu fixa. Les JERC han recordat que, en el seu moment, la regidoria de Joventut de la Paeria es va negar a tirar endavant la creació d’aquesta oficina “per tal de mantenir el monopoli en matèria de joventut”.\nA més a més, les JERC també aposten per complementar aquesta oficina amb un “hotel” d’entitats que actuï com a centre de dinamització de l’associacionisme juvenil i, a diferència de l’actual del carrer la Palma, “les entitats hi puguin deixar el seu material i tinguin un espai propi per a programar les nostres activitats i no haguem d’entrar en un llistat d’espera per saber si hi ha disponibilitat o no d’encabir-nos en una petita sala”, asseguren les JERC. Finalment, la tercera proposta passa per crear un equipament d’oci jove que estigui gestionat per les diferents entitats juvenils de la ciutat i que disposi d’espais habilitats per a la creació musical, artística i audiovisual.\nTant les JERC com el Grup Municipal d’ERC han suggerit que aquests tres equipaments poden ubicar-se en el Palau de Vidre “sempre que l’auditoria tècnica determini que l’estat estructural de l’edifici és òptima i, per tant, digui que és més barata l’opció de la reforma que la de l’enderroc”, ha afirmat la portaveu d’ERC a la Paeria, Montse Bergés.


L'experiència laboral de “La Dipu et beca” a Bétera – BÉTERA – toda la información del Bétera, Valencia\nL'experiència laboral de “La Dipu…\nMés de 4.100 joves de la província s’han beneficiat aquest estiu de les beques formatives que ha impulsat la Diputació de València mitjantçant el programa “La Dipu te beca”.\nTots ells, majors de 18 anys i cursant ensenyances oficials com Cicles Formatius de Formació Professional o ensenyaments universitaris oficials de Grau, Diplomatura o Llicenciatura, Ensenyances Artístiques Superiors o Màster oficial impartit per les Universitats, han pogut reforçar el seu aprenentatge en llocs de treball referents als seus estudis.\nDels 376 estudiants que estan desenvolupant les pràctiques en la comarca de Camp de Túria, 14 becaris són els que ocupen diversos llocs en els departaments de l’Ajuntament de Bétera. La Diputació de València ha parlat amb alguns d’ells que estan treballant a la nostra localitat aquest estiu becats per la institució provincial.\nÁngela Artuñedo, jove beterana, ha finalitzat enguany el seu grau en Relacions Laborals i Recursos Humans i està fent les seues pràctiques de “La Dipu te beca” en el departament de Personal del seu consistori. “Valore positivament – afirma- aquestes pràctiques, és una experiència única, no tot el món pot arribar a treballar a un Ajuntament”.\nEn el departament d’Informàtica del consistori de la localitat del Camp de Túria es troben dos joves en pràctiques. Carlos Javier González, graduat en Enginyeria Informàtica i actualment cursant el màster d’Enginyeria Informàtica, i Cristian Aguilar, qui després de finalitzar el grau mitjà d’Informàtica estudia el superior.\nEls dos beterans destaquen el que estan aprenent aquest estiu i agraeixen la formació que estan rebent per part dels seus tutors. “És una experiència més per a continuar aprenent coses i tindre un poc més en el currículum, ja que en els treballs busquen experiència”, comenta Aguilar. González, al seu torn, expressa la seua satisfacció. “És una bona manera de formar-se perquè en la carrera no t’ensenyen açò, i m’ha vingut molt bé per a soltar mà amb els ordinadors”, argumenta.\nEn el departament de Cultura i Festes de l’Ajuntament de Bétera es troba Paula García, estudiant de Disseny Gràfic, i és l’encarregada de confeccionar els cartells de festes, la publicitat i l’agenda cultural de Nadal. A més també és l’encarregada de dissenyar el logotip amb el nom del municipi, que presidirà la web del consistori. “Estic molt contenta, és una bona experiència i, a més, estic aprenent com reaccionar quan em manen un treball i saber com realitzar-ho”, confessa.\nTotes aquestes beques han sigut possibles gràcies a què la Diputació de València ha destinat enguany un pressupost de 3.000.000 euros al programa de pràctiques formatives en els ajuntaments.\n(Informació oferida pel Gabinet de Premsa de la Diputació de València www.dival.es)


L'Ajuntament encarrega uns estudis per millorar la connectivitat urbana en tres àmbits de la ciutat\nEl resultat dels estudis estaran disponibles el gener de 2019\nAmb l'objectiu de detectar les deficiències de connectivitat urbana al terme municipal i de plantejar un programa d'actuacions amb les propostes de millora adients, l'Ajuntament de Terrassa ha encarregat dos estudis, a proposta de Terrassa en Comú (TeC), que se centraran en dues zones de la ciutat. Aquests estudis s'han acordat entre l'equip de Govern (PSC) i el grup municipal de TeC, en el marc de l'acord dels pressupostos de 2018. Es tracta d'iniciar un programa d'actuacions en l'espai públic que permeti una concentració estratègica d'inversió en àmbits que presentin problemàtiques específiques, en concret i el què és objecte de treball i proposta, en matèria de connectivitat urbana.\nEl primer d'aquests estudis té com a objectiu analitzar l'efecte de barrera que imposa la carretera de Matadepera, en el tram comprès entre l'avinguda Lacetània i la rotonda de l'Aigua. Aquest tram de carretera registra un elevat volum de trànsit rodat, ja que articula la circulació de vehicles amb altres zones de la ciutat. Alhora, és l'itinerari de vianants i de bicicletes que van cap a Matadepera, l'Anella Verda i la futura Zona de Baixes Emissions (ZUAP). L'estudi analitzarà la mobilitat actual i les accions que contempla el Pla de Mobilitat Urbana 2016-2021 en aquest àmbit, i que també afecten els barris de Can Tusell i del Pla del Bon Aire. Aquest estudi va a càrrec de l'empresa Ideem Innova S.L., amb un cost d'adjudicació de 13.158,75 euros.\nEl segon informe analitzarà la connectivitat urbana per a vianants entre els barris de Ca n'Aurell i de Can Boada, en el tram del passeig del Vint-i-dos de Juliol comprès entre la Rambla d'Ègara i el pont de Vacarisses. En aquest tram del passeig del Vint-i-dos de Juliol, la via del tren de la RENFE i la topografia del terreny dificulten la connectivitat entre els dos barris, tant per els vianants com per els ciclistes. Així, per exemple, només hi ha dos punts que permeten passar d'un barri a l'altre, que són la passarel·la de vianants i el carrer de Beethoven/Josep Vicenç Foix, que el travessa de forma soterrada. Tampoc hi ha una connexió directa per als vianants entre el carrer dels Germans Moragues i el barri de Ca n'Aurell. L'estudi pretén millorar la connectivitat de ciclistes i vianants en aquests punts, i també al llarg del passeig del Vint-i-dos de Juliol. Aquest estudi va a càrrec de l'equip «Planas Esquius-Segatti» i el cost d'adjudicació és de 10.890 euros.\nLa previsió inicial és que els resultats d'aquests dos estudis estiguin disponibles el gener del 2019. En base a la priorització de les propostes definides, es procedirà a la seva planificació, cronograma i execució.\nPer altra banda, els Serveis de Medi Ambient i Projectes i Obres han estudiat aquest any la possibilitat de fer un traçat per millorar la connectivitat entre els barris de Can Parellada i Les Fonts de Terrassa amb el centre de la ciutat. I, per fer-ho factible, l'any vinent es redactarà el plec de clàusules per encarregar un estudi. L'objectiu és millorar els itineraris que hi ha actualment, tant pels vianants com per les bicicletes, per tal de connectar ambdós barris amb la part sud del Parc de Vallparadís situada a Can Jofresa, des del qual les persones usuàries ja podrien anar cap al centre de la ciutat. Aquesta proposta s'ha estudiat tenint en compte el projecte de l'Anella Verda, que comprèn un espai, format per boscos, camps i torrents, a excepció del Parc Natural de Sant Llorenç del Munt i Serra de l'Obac, de 3.618,73 hectàrees que està situat entre l'entorn urbà i els límits municipals de Terrassa. L'objectiu d'aquest projecte, que està en fase de desenvolupament, és preservar i ordenar aquest sòl no urbanitzable per tal de trobar un equilibri entre les funcionalitats ecològica, econòmica i social del territori.


Un Billy Elliot a les valls\nRiu quan explica que sovint li han fet la mateixa broma: “Em deien Billy Elliot i tan orgullós”, perquè com el xaval de la pel·lícula que volia ballar per damunt de tot, també ell, Borja Fernández Vilaplana, va sentir ben aviat que la dansa seria el seu món.\nBorja Fernández, nascut a Andorra la Vella el setembre del 1992, havia estat sempre un d’aquells nens amb horaris extraescolars atapeïts d’esport, del futbol a l’esquí. Fins que un any mare i fill es van posar d’acord que podia provar una altra activitat: el teatre i la dansa. Així va recalar a l’escola Líquid Dansa, amb prou feina adolescent, i va tenir una absoluta revelació: s’hi dedicaria. Així que des de ben aviat es va trobar ballant tres i quatre hores diàries per formar-se. “Suposo que els escenaris m’havien atret des de ben petit, perquè sempre havia estat involucrat als


Bibgirona - 7 de Saber - Bel Olid\nBel Olid (Mataró, 1977) manté una intensa activitat com a traductora al català i, en menor mesura, també al castellà, principalment d'obres de literatura infantil. Com a autora es dóna a conèixer el 2010 gràcies al premi Documenta per la novel·la Una terra solitària, i al Premi Rovelló d'assaig pel treball Les heroïnes contraataquen. Dos anys després guanya el premi Roc Boronat amb La mala reputació.\nVa presentar Una terra solitària al club de lectura de Sant Gregori, que fan a la Biblioteca Miquel Martí i Pol amb l'Ateneu de la Vall de Llémena. I a la Biblioteca Ramon Vidal de Besalú va parlar de La mala reputació.\nTroba els seus llibres a les biblioteques: http://dom.cat/zeo\nNo tinc la sort de viure de rendes, però sí que tinc la sort de poder fer diverses feines (traducció, ensenyament, escriptura) que m'agraden.\nLa de la meva escola. La recordo enorme, i encara recordo com estaven organitzats els llibres, a quins prestatges hi havia els àlbums il·lustrats, on hi havia les obres de referència... Segurament si hi tornés ara em semblaria petita!\nEl refugi dels que no poden tenir llibres a casa.\nA moltes coses, però és com el menjar. Si la dieta no és rica i variada, pot causar malalties cròniques.\nNo se m'acut :)\nData de l'entrevista: 19 de febrer de 2013


Els museus de Terrassa faran descompte als visitants que arribin en FGC - Terrassa Informa!\nInici » Notícies » Notícies Generals » Cultura » Els museus de Terrassa faran descompte als visitants que arribin en FGC\nEls museus de Terrassa faran descompte als visitants que arribin en FGC\nTres bitllets combinats\nMuseu Nacional de la Ciència i la Tècnica de Catalunya // Foto: Antonio Pérez\nL’Ajuntament de Terrassa, Ferrocarrils de la Generalitat i l’Agència Catalana del Patrimoni Cultural de la Generalitat de Catalunya, subscriuran en els propers dies un conveni – aprovat el passat divendres per la Junta de Govern Local de Terrassa – que permetrà, es preveu que a partir del 17 de març, que aquelles persones que arribin a Terrassa en FGC puguin gaudir de descomptes a les seccions del Museu de Terrassa i al mNACTEC.\nAquest conveni de col·laboració i promoció turística estableix la creació de bitllets combinats, alhora que concreta també la col·laboració entre les parts per a la seva comercialització i difusió. Els bitllets combinats resultants seran els següents:\nCombinat Medieval Vallparadís: inclou bitllet d’anada i tornada en FGC des de qualsevol punt de la línia Barcelona-Vallès, i entrada a la Seu d’Ègara i al Castell de Cartoixa de Vallparadís. Segons l’estació d’origen, la tarifa general oscil·larà entre els 7,45€ i els 10,40€, mentre que la tarifa escolar serà d’entre 5,55€ i 7,65€. En tots els casos, el preu per a menors de sis anys serà 4€ més baix, ja que aquests infants tenen entrada lliure a totes les seccions del museu de Terrassa.\nCombinat Modernista: inclou bitllet d’anada i tornada en FGC des de qualsevol punt de la línia Barcelona-Vallès, i entrades al mNACTEC, Casa Alegre de Sagrera i Masia Freixa. Depenent de l’estació d’origen, la tarifa general oscil·larà entre 7,45€ i 10,40€, mentre que la tarifa escolar anirà de 5,35€ fins a 7,45€. En tots els casos, el preu per als menors de vuit anys serà de 2€ menys, i pels menors de sis anys, de 4€ menys, ja que l’entrada és gratuïta en els diversos equipaments segons les diferents franges d’edat.\nCombinat descobreix Terrassa: inclou bitllet d’anada i tornada en FGC des de qualsevol punt de la línia Barcelona-Vallès, i entrades per a la Seu d’Ègara i el mNACTEC. Depenent de l’estació d’origen, la tarifa general oscil·larà entre 7,45€ i 10,40€, mentre que la tarifa escolar anirà de 5,35€ fins a 7,45€. En tots els casos, el preu per als menors de vuit anys serà 2€ inferior, i pels menors de sis anys, 4€ inferior, ja que l’entrada és gratuïta en els diversos equipaments segons les diferents franges d’edat.\nLa part dels museus en el preu dels tres combinats es correspon a la tarifa reduïda prevista en les ordenances fiscals de l’Ajuntament de Terrassa, i en el cas del mNACTEC en els acords de l’Agència Catalana del Patrimoni cultural. Per part dels FGC, la rebaixa en la part proporcional que correspon al viatge és aproximadament el 20%. Així, els combinats suposen pels usuaris estalvis que poden arribar als 5,60€. A més, els tres combinats seran igualment vàlids per a tots els dies d’obertura dels museus, sense variar el preu per ser dia feiner o festiu. La revisió d’aquestes tarifes serà anual, segons s’ha establert en el conveni.\nA banda de ser un atractiu que pretén incidir en l’increment de visitants per a la ciutat, el conveni també significarà per a Terrassa beneficiar-se de la promoció que suposarà la campanya que els FGC posarà en marxa properament per a difondre aquests bitllets combinats, així com d’altres que l’empresa ja ha acordat amb diverses ciutats del principat.\nPer tal de conèixer l’acord es pot consultar el Conveni entre els FGC i els Museus de Terrassa.\n#bitllet #castell cartoixa #ciutat #combinat #cultura #descomptes #FGC #Masia Freixa #mNACTEC #Museu Casa Alegre #museus #transport #trens\nFGC, Terrassa i el mNACTEC col·laboraran per impulsar els espais culturals de la ciutat


delCamp.cat | El càsting musical més sonat arriba al pati de butaques\nEl càsting musical més sonat arriba al pati de butaques\nOcine Les Gavarres estrena demà les sessions matinals nadalenques a les 12:00 del migdia\nper Frederic Recasens 22/12/2016\nPixi Post y los genios de la Navidad | Cedida\nRepassem tot seguit les estrenes cinematogràfiques d'aquesta setmana a Ocine Les Gavarres.\nDestacar abans que podeu tornar a veure als cinemes tarragonins les pel·lícules amb més nominacions als Goya 2017, Tarde para la ira (imprescindible, de les millors de l'any), El hombre de las mil caras (molt interessant, sens dubte) i Que Dios nos perdone (unes interpretacions magnífiques). Una espectacular trilogia de cinema negre que corona un notable any de cinema espanyol.\nDestacar també que teniu sessions matinals a Ocine Les Gavarres a partir d'aquest divendres a les 12:00 amb totes les pel·lícules infantils que hi ha a la cartellera però també amb històries com Rogue One, Belleza Oculta, Assassin's Creed o Villaviciosa de al lado. El dia de Nadal no hi ha matinals ni tampoc primera sessió de la tarda i el dia 24 a la nit, no hi ha sessions de nit.\nLes novetats d'aquesta setmana són:\nAssassin's Creed: No sabem si això acabarà essent el principi d'una saga o només un homenatge al conegut videojoc homònim. Recursos perquè triomfi, no n'han estalviat. Michael Fassbender protagonitza aquesta història d'acció, ciència ficció i un punt de terror on el protagonista comença a viure les aventures d'un avantpassat seu, a l'Espanya del segle XV. A partir d'aquí, societats secretes, poders extraordinaris i una trama que s'allarga fins al present fan la resta, juntament amb bons efectes especials, lluites explosives i molta acció.\nBelleza oculta | Cedida\nBelleza Oculta. Aquesta història pretén tocar la fibra sensible de l'espectador amb Will Smith en el paper d'un publicista tocat per una forta tragèdia personal que s'abstreu completament de la vida i és incapaç de tirar endavant. Els seus amics ideen una dràstica estratègia per ajudar-lo a sortir del pou mentre ell es dedica a escriure cartes a l'Amor, a la Mort i al Temps. Aquestes cartes comencen a rebre respostes inesperades. Destacable el planter d'intèrprets: a banda d'Smith hi trobem Helen Mirren, Edward Norton, Kate Winslet, Keira Knightley o Naomie Harris.\n¡Canta!. Aquesta pel·lícula s'estrena aquest dijous mundialment, també a Tarragona. Dels creadors dels Minions o Mascotas arriba aquesta entretinguda proposta ambientada en un món com el nostre on en comptes de persones hi ha animals. Un teatre a les portes del tancament inicia un càsting per trobar la millor veu de la ciutat. Això ens permet conèixer una sèrie de personatges peculiars, cinc dels quals arribaran a la gran final. A banda de cantar, l'experiència vital dels protagonistes és també un element important a tenir en compte. Cinema d'animació per tota la família.\nPixi Post y los genios de la Navidad: pel·lícula d'animació espanyola sobre un Fòrum de Genis del Nadal que fa molts segles va expulsar un geni anomenat Monopolish per haver intentat acaparar tots els nens del món i convertir-se en l'Únic Geni. Monopolish s'ha amagat entre els humans i tornar ara per convertir tots els genis en anuncis comercials i convertir-se ell en Geni Únic. Pixi Post, una jove elf ho haurà d'impedir. Amb aquest argument tan surrealista, aquesta història és la típica pel·lícula que no sobreviurà a aquestes dates.\nRecordeu que podeu consultar tots els horaris i comprar entrades aquí.\nBon Nadal i bon cinema!


El cardenal Omella concelebra la Missa funeral per les víctimes del coronavirus - Arquebisbat de Barcelona\nEl cardenal Omella concelebra la Missa funeral per les víctimes del coronavirus\nL’arquebisbe de Barcelona, Joan Josep Omella, afirma que l’Església fa seu el dolor i el sofriment de les famílies que han perdut un ésser estimat per la Covid-19\nFotografies: Arxidiòcesi de Madrid\nLa catedral de l’Almudena de Madrid va acollir, ahir al vespre, la missa pel descans etern de totes les víctimes de coronavirus, presidida per l’arquebisbe de Madrid, el cardenal Carlos Osoro, i concelebrada pel secretari general de la Conferència Episcopal Espanyola, Mons. Luis Argüello i per l’arquebisbe de Barcelona, el cardenal Joan Josep Omella.\n«Déu mai no abandona els seus fills»\nDurant el transcurs de la celebració, l’arquebisbe de Barcelona va dirigir unes paraules als familiars i amics de totes les persones que han perdut un ésser estimat durant la pandèmia. «L’Església que peregrina a Espanya fa seu el dolor, el patiment dels familiars dels difunts i vol, a través de la Comissió Permanent, expedir el Déu i Pare de la misericòrdia, per tots els morts, no només pel coronavirus sinó també per tots els que han mort per d’altres causes i que, durant el temps de confinament, no han pogut rebre el comiat pertinent.» A més, el cardenal Omella també va explicar que, tot i les dificultats, «Déu mai no abandona els seus fills.»\nFinalment, l’arquebisbe va desitjar que la terrible experiència que ens ha tocat viure a tots els habitants del planeta constitueixi una oportunitat «per avançar en el camí espiritual. Que tot allò que hem viscut i patit sigui acollit com a una crida a tornar a mirar el rostre de Jesucrist.»\n«Estem cridats a remar junts»\nPer la seva part, el cardenal Osoro durant la seva homilia va afirmar que «estem cridats a remar junts, necessitem ajudar-nos mútuament». Segons l’arquebisbe de Madrid, «som tots fills de Déu i, per això, germans entre nosaltres. Oblidar aquests substantius i viure d’adjectius, com fem tantes vegades, és un suïcidi.»\nLa Missa funeral va comptar amb la presencia dels Reis, la princesa d’Astúries i la infanta Sofia, així com de diversos membres del Govern espanyol encapçalats per la vicepresidenta, Carmen Calvo. Entre els convidats també hi havia l’alcalde de Madrid, José Luis Martínez-Almeida.